CELEX: C2004/217/33
Language: el
Date: 2004-08-28 00:00:00
Title: Υπόθεση C-291/04: Αίτηση εκδόσεως προδικαστικής αποφάσεως, υποβληθείσα με τη διάταξη του Tribunal de Police de Neufchâteau (Βέλγιο) της 4ης Ιουνίου 2004, στο πλαίσιο της διαφοράς μεταξύ Ministère public και Henri Léon Schmitz

28.8.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 217/17
            
         Αίτηση εκδόσεως προδικαστικής αποφάσεως, υποβληθείσα με τη διάταξη του Tribunal de Police de Neufchâteau (Βέλγιο) της 4ης Ιουνίου 2004, στο πλαίσιο της διαφοράς μεταξύ Ministère public και Henri Léon Schmitz
   (Υπόθεση C-291/04)
   (2004/C 217/33)
   Το Tribunal de Police de Neufchâteau (Βέλγιο), με διάταξη της 4ης Ιουνίου 2004, η οποία περιήλθε στη Γραμματεία του Δικαστηρίου στις 9 Ιουλίου 2004, υπέβαλε στο Δικαστήριο των Ευρωπαϊκών Κοινοτήτων, στο πλαίσιο της διαφοράς μεταξύ Ministère public και Henri Léon Schmitz το ακόλουθο προδικαστικό ερώτημα:
   Αντίκειται στα άρθρα 10, 39, 43 και 49 της συνθήκης ΕΟΚ η λήψη από κράτος μέλος μέτρου με το οποίο επιβάλλεται σε εργαζόμενο που κατοικεί στο έδαφός του να ταξινομήσει ένα όχημα στο κράτος αυτό, μολονότι το όχημα αυτό ανήκει στον εργοδότη του, ο οποίος είναι εταιρεία εγκατεστημένη σε άλλο κράτος μέλος και με την οποία ο εργαζόμενος αυτός συνδέεται με σύμβαση εργασίας, έχοντας ωστόσο παράλληλα την ιδιότητα του μετόχου, του διαχειριστή ή του εντεταλμένου με την καθημερινή διαχείριση συμβούλου ή άλλη ανάλογη ιδιότητα;